
Propunerii legislative pentru modificarea art.29 alin.(2) din Legea educației naționale nr.1/2011

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Propunerea legislativă pentru modificarea art.29 alin.(2) din Legea educației naționale nr.1/2011, trimisă cu adresa nr. Pl-x 141 din 3 aprilie 2019, înregistrată cu nr.4c-13/347 din 3 aprilie 2019.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat, cu modificările și completările ulterioare.

Propunerea legislativă are ca obiect de reglementare modificarea art.29 alin.(2) din Legea educației naționale nr.1/2011, cu modificările și completările ulterioare, în sensul ca la solicitarea scrisă a părinţilor, a tutorilor sau a susţinătorilor legali, să poată fi înscrişi în clasa pregătitoare şi copiii care împlinesc vârsta de 6 ani în următoarele 6 luni calendaristice, calculate de la data începerii anului şcolar, dacă dezvoltarea lor psihosomatică este corespunzătoare. 
Potrivit prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedința din ziua de 15 aprilie 2019.

Guvernul României nu a prezentat un punct de vedere referitor la această inițiativă legislativă. Termenul acordat pentru transmiterea punctului de vedere a fost data de 1 aprilie 2019.

Consiliul Economic și Social nu a prezentat un punct de vedere referitor la această propunere legislativă. Termenul acordat pentru transmiterea punctului de vedere a fost data de 1 aprilie 2019.

Membrii comisiei au examinat inițiativa legislativă supusă avizării, expunerea de motive şi avizul favorabil cu observaţii şi propuneri al Consiliului Legislativ, transmis prin adresa cu nr.247 din 29 martie 2019.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a inițiativei legislative, în forma transmisă Comisiei juridice, de disciplină şi imunităţi de către Biroul permanent. 

În raport de obiectul şi conţinutul reglementării, propunerea legislativă face parte din categoria legilor organice, fiind incidente prevederile art.73 alin.(3) lit.n) din Constituția României, republicată.

                                     PREŞEDINTE,                          

                     SECRETAR,

                                    Nicușor HALICI                                                  Aida-Cristina CĂRUCERU

